Publication: Magyar Közlöny
Issue: MK-2010-59 (Year: 2010, Number: 59)
Era: contemporary
Section: 1. melléklet a 13/2010. (IV. 22.) IRM rendelethez
Paragraph Index: 189

1. melléklet a 13/2010. (IV. 22.) IRM rendelethez ZÁRÓJEGYZÕKÖNYV a magyar–horvát államhatár A, B, C és D határszakaszain a határvonal és a határjelek felújításának, megjelölésének és karbantartásának 2002–2009. évi munkálatairól A Magyar–Horvát Államhatár Felújítására, Megjelölésére és Karbantartására létrehozott Vegyesbizottság (a továbbiakban: Vegyesbizottság), mely a magyar–jugoszláv államhatáron a határvonal és a határjelek felújítására, megjelölésére és karbantartására 1983. október 20-án aláírt Egyezmény (a továbbiakban: Egyezmény) 11. cikke alapján jött létre, megszervezte a magyar–horvát államhatár A, B, C és D határszakaszain a határjelek közös ellenõrzésének, kiegészítõ megjelölésének, valamint a határjelek felújításának és karbantartásának 2002–2009. évi, negyedik idõszakos ellenõrzési munkálatait. A Vegyesbizottság 2009. szeptember 7–10. között Pulában megtartott tizenegyedik rendes ülésszakán az alábbi Zárójegyzõkönyvet fogadta el. I. Bevezetõ A Magyar Köztársaság és a Horvát Köztársaság közötti államhatár vonalát a Szerzõdõ Felek az 1973–1979. között végrehajtott felmérés alapján ellenõrizték. E munkálatok eredményeit a Szerzõdõ Felek által 1981. évben jóváhagyott határokmányok tartalmazzák, amelyek határszakaszonként Határtérképekbõl és Határleírásból állnak. Az Egyezmény 9. cikke értelmében a Szerzõdõ Felek a határvonalat öt évenként közösen ellenõrzik és elvégzik a határjelek felújítását, karbantartását, szükség szerint a határvonal kiegészítõ megjelölését. A Vegyesbizottság az Egyezmény megkötése óta a határjelek elsõ idõszakos ellenõrzését és felújítását 1983–1984-ben, a másodikat 1988–1989-ben, a harmadikat 1997–1998-ban végezte el. II. A munkák szervezése és végrehajtása A Vegyesbizottság a negyedik idõszakos ellenõrzés szervezéséhez, végrehajtásához szükséges határozatait a következõ rendes ülésszakokon hozta meg: – hatodik rendes ülésszakán, Siófokon, 2001. április 2–5. között, – hetedik rendes ülésszakán, Zágrábban, 2005. december 13–15. között, – nyolcadik rendes ülésszakán, Budapesten, 2006. november 7–9. között, – kilencedik rendes ülésszakán, Csáktornyán, 2007. november 6–8. között, – tizedik rendes ülésszakán, Budapesten, 2008. november 19–20-án. Az Egyezmény 15. cikk (5) bekezdése alapján valamennyi ülésszakról jegyzõkönyv készült. A Vegyesbizottság a hatodik rendes ülésszakán ütemtervet fogadott el a határmunkák végzésére, és megbízta a vegyes munkacsoportot az Egyezmény 9. cikkében szereplõ feladatok végrehajtásával. A Vegyesbizottság a hetedik rendes ülésszakán átütemezte a hatodik rendes ülésszakon elfogadott ütemtervet. A vegyes munkacsoport a munkálatokat egy magyar és egy horvát földmérõ szakember vezetésével végezte el. A munkaerõt, anyagokat, jármûveket és mûszereket mindkét Szerzõdõ Fél önállóan biztosította. Az azonos teherviselés érdekében a munkák a Vegyesbizottság hatodik rendes ülésszakán készült jegyzõkönyv

Source: https://magyarkozlony.hu/hivatalos-lapok/c72a399ca51a9d56068f8718c09b3526a2c0e660/dokumentumok/df1b65ceff95d50ff50874f3f51779400e947199/letoltes